DISSERTATIO  MEDICA 

INAUGURALIS, 

DE 

PERITONITIDE; 


QUAM, 

ANNUENTE  SUMMO  NUMINE, 

EX  AUCTORITATE  REVERENDI  ADMODUM  VIRI 

D.  GEOKGII  BAIRJD,  SS.  T.  P. 

ACADEMIJE  EDINB URGEN/E  PRJEFECTI ; 

NECNON 

amplissimi  SENATUS  ACADEMICI  consensu,  et 
nobilissima:  FACULTATIS  MEDICAE  decreto; 

d5?a&u  £>octo?ts, 

SUMMISQUE  IN  MEDICINA  HONORIBUS  AC  PRIVILEGIIS 
RITE  ET  LEGITIME  CONSEQUENDIS  : 

ERUDITORUM  EXAMINI  SUBJICIT 

JOANNES  HERON, 

tjiticrnus!, 

COLLEGII  CHIRURGORUM  REGII  LONDINENSIS  SOCIUS. 

Kalendis  Augusti,  hora  locoque  solitis. 


EDINBURGI ; 

EXCUDEBAT  P.  NEILL. 


MDCCCXXIII. 


'I 


GULIELMO  WILKINSON 


ARMIGERO, 

HOC  OPUSCULUM 

STUDIORUM  PRIMITIAS 
PARVUM, 

AT 

3UMMJE  OBSERVANTIAE 
ANIMIQUE  GRATISSIMI 
MONUMENTUM, 
PICAT  CONSECRATQUE 


AUCTOR. 


A  JiaaM  GITATfla88IG 

*lux  jq.  mi 


.aaiTi  4^Ti  a  i-4 


»sb  pi  W3.jjijD  tu^nvrXkh-i "mMioin  0>ru33. 

^39^  ^loxt^x  u,-s  k  -'X-  <xb  s&ixsx^*!  "‘  :  ilvini? 


xxxxxUx  iXrujfnq  stfpada  tanioxf£ 

* '.gm gi  a  ni oikniiiTobcfx 

..maxx  xinxrtxxxxiXXx-:  eoibpfb  MtfssnoJra*! 

,Banor,I  .tmtev  H  minixaitt  ©tea  JoLqs  mate* 


Jlq;jiil  s'X:X!Cif  -a  ’■■■■■<■■•'■■  xxi  B  ©npmjmlq  bJhsb 
;  XTii4x5x  ;xxx  ;x-  xiiion  ixsautf  ssifp) 

;  ©teisloasa  iralnq  aoxnrea  jfm  te  t9uponp  st d©V 
v*i  ixx:x  - x xxx  -*nof-  ^  fdtffd  da  mxxte  iiiJrr£ixmo3 
ai  xx  ■  ■  .xxx--  ....  nipoloh  mdisBirp  aa* 

-ad  x; .;.  ••x-  x-  ■  .•:;=.- •••%•{  oDoi  Ai&boirp  oire©  iii  «odtom 

fflsMYOq. m  X.X :;:  !§&<$  X'  ilSIOBJ  mJjblSllH  tfedj 

xxrxx.  xx  x:.  .  •[•  x  x:  i X4f>^|  Jioxrp  * 

■tethzo  ifiono  disxrxf;  bfi  non  ioIoCI  ,imo¥3 

xX3  >f.  pgjjaljj^  xxxxx.x.,.:  iimti  amittat angraJ- 
3  X‘  X  X.'  tW  .  '  ht  i  x  ■ 


DISSERTATIO  MEDICA 

INAUGURALIS 

DE 

PERITONITIDE. 


Hunc  morbum  celeberrimus  Cullen  ita  de¬ 
finivit  :  “  Pyrexia,  dolor  abdominis,  corpore  erec¬ 
to  auctus,  absque  propriis  aliarum  phlegmasiarum 
abdominalium  signis.” 

Peritonaeum  duplice  inflammationis  genere 
vexari  solet,  acuto  nimirum  et  vetere.  Forma 
acuta  plerumque  a  rigoribus  ec  horrore  incipit, 
(quae  tamen  signa  nonnunquam  in  toto  absunt) ; 
febre  quoque,  et  siti,  necnon  pulsu  accelerato; 
comitantur  etiam  ab  initio  caloris  sensus,  teneri¬ 
tas  quaedam  dolorque  in  abdomine,  qui,  incipiente 
morbo,  in  certo  quodam  loco  plerumque  sedem  ha¬ 
bet,  interdum  tamen  per  totam  ejus  superficiem 
diffunditur,  quod,  progrediente  malo,  in  omnibus 
evenit.  Dolor  non  ad  ventris  evacuationem  excitat. 
Lingua  inspicienti  haud  mutatur.  Pulsusque  exi¬ 
guus  et  durus  est,  et  adeo  acceleratur,  ut  centies 

saltem  in  sexagesima  parte  horae  ictus  suos  edat. 
Teneritati  et  dolori  nunc  succedit  abdominis  ten¬ 
sio  ;  cute  musculisque  abdominis  erga  spinam  re¬ 
tractis  et  tensis.  Horis  viginti  quatubr  vel  tri¬ 
ginta  elapsis,  dolor  ex  pressura  acrior  fit,  et  vel 
stragulorum  pondus  ingratum.  Pulsus  sexagesima 
parte  horae  ictus  centum  et  viginti  edit,  et  mu¬ 
cus  colore  flori  lactis  haud  dissimili,  nunc  linguam 
tegere  incipit,  quae,  etsi  humida  sit,  graviter  urget 
sitis.  In  exemplis  quibusdam  pessimis,  linguam, 
per  totum  morbum,  purissimam  vidi,  et  morbose 
rubram.  iEgro  dolores  maxime  sublevantur  cum 
resupinus  et  immotus  manet,  genibus  paulum 
erectis,  vel,  si  in  latus  sit  impositus,  sic  jaceat  ut 
membra  inferiora  sursum  retrahantur;,  sed  cum 
haec  et  corpus  fixa  sunt,  magna  est  membrorum 
superiorum  jactitatio,  quae  optime  ostendit  quan¬ 
tum  doloris  aeger  sentiat.  Tensioni  nunc  super¬ 
venit  tumor,  qui  ad  diem  sextum,  septimum  vel 

»  •  4fifndSo 

octavum  augetur,  in  uno  e  quibus,  ni  morbus 

occurratur,  mors  miserum  abripit,  et  saepe  hoc 
malum  citius  lethiferum.  Ab  initio  aliquid 
nauseae  plerumque  adest,  quod,  progrediente  mor¬ 
bo,  gravescit :  et  biliosum  quid  evomitur.  Ei, 
qui  Peritonitide  acuta  laborat,  vultus  cito  muta- 

tur,  maxime  pro  ratione  gravitatis  symptoma¬ 
tum,  et  temporis  per  quod  duraverint.  Morbe 
progrediente,  gravescunt  symptomata.  Abdo¬ 
men  magis  prominet;  extrema  frigescunt;  pul¬ 
sus  frequentior,  debilis,  parvus,  et  plerumque 
interruptus.  Membra  inferiora  facilius  quam 
antea  extenduntur.  Cutis,  inferiorum  prse- 
sertim  membrorum,  liumida,  cum  sudore  fri¬ 
gido  et  glutinoso.  Dolor  magis  imminuitur 

■ 

quam  omnino  cessat ;  inquietudo  et  anxietas  ve¬ 
hementes,  et  vultus  quam  maxime  perturbatur. 


Nunc  venter  paululum  subsidet,  nec  unquam  ta¬ 
men  ad  naturalem  convexitatem  ;  iterumque  tur¬ 
get.  Os  pallidum  et  dejectum,  palpebrae  demis¬ 


sae,  oculi  languentes  et  vitrei,  fati  jam  imminentis 
auguria ;  pro  vomitu  singultus ;  fluidumque  ni¬ 
grum,  choavae  sedimento  haud  dissimile,  e  ventri¬ 
culo,  sine  ullo  musculorum  nixu  certe  manifesto, 
perpetuo  emittitur.  Urina  faecesque  nec  volenti  • 
affluunt;  spiritus  brevis  et  laboriosus;  incidit  sub- 
sultus  tendinum,  morsque  tandem  benigna  a  vita 

jii  sqj6«  .jo 

miserrima  evocat.  —  Indicia  proxime  memorata 
gangraenam  ostendunt,  qua  visa  omnis  vitae  spes 
evanescit.  Non  - ubique,  ut  credo,  in  hoc  morbi 
gradu,  adest  delirium,  nec  plerumque  in  priori- 

bus.  Cum  adest,  tale  est  quod  mussitando  de¬ 
claretur.  Aliquando  accidit  ut  viscera  subjacen¬ 
tia,  vel  abdominis  parietes,  nihil  omnino  inflam¬ 
mationis  a  peritonaeo  accipiant.  Ideo  est,  ut  toties 
inter  peritonaei  inflammationem  et  viscerum  dis¬ 
crimen  facere  possimus ;  propterea  quod  dolor  in  il¬ 
la  magis,  quam  in  hac,  est  in  superficie ;  nulla  in 
quibusdam  exemplis  constante  nausea  vel  alia  al¬ 
vi  perturbatione.— Actio  inflammatoria  nonnun- 
quam  in  omento  sedem  habet.  Tum  dolor  non 
tam  late  vagatur,  magisque  ad  summum  medium¬ 
que  abdomen,  paululum  super  umbilicum,  tendit; 
etsi  nonnunquam  ad  hypochondrium  dextrum  vel 
sinistrum  vergat ;  haec  tamen  est  affectio  rara. 
Secundum  Doctorem  Cullen,  potest  fieri  quo¬ 
que  ut  inflammatio  mesenterium  solum  occupat ; 
quod  cum  parum  tantum  sentiat,  situsque  morbi 
sit  adeo  profundus,  inflammatio  mesenterica  non 
nisi  ex  pressura  innotescit.  Mesenterii  inflam- 
.  matio  vere  idiopathica,  nec  ultra  progressa,  per¬ 
raro  invenitur,  et  cum  incidit,  indicia  plerumque 
sunt  mitissima ;  at  affectus  hic,  ut  plurimum,  e 
glandulis  mesenterii  obstructis,  casuve  aliquo  irri¬ 
tatis,  provenit.  Videntur  tamen  haud  infrequen¬ 
tia  signa,  quae  demonstrant,  membranam  hancce 

ideo  laborare,  quod  inflammationem  peritonaei  ma¬ 
gis  generalem  participet,  nec  quod  glandulae  me¬ 
sentericae  fuerint  ullo  modo  perturbatae.  Conca¬ 
tenatur  quoque  cum  splenis,  jecinoris,  vel  visce¬ 
rum  inflammatione. 

Peritonitis  chronica  in  quibusdam  ex  acuta 
nascitur;  cum  tamen  in  aliis  sine  ea  existi t,  et  ac¬ 
cessus  ejus  insidiosus  est,  necesse  est  de  indiciis 
ejus  et  curatione  fusius  dicam.  Impetum  facit 
modo  acutae  multum  dissimili.  Pedetentim  pro¬ 
repit,  subinde  se  ostendens  doloribus  aculeatis  in 
superficie  abdominis,  sine  ulla  ventris  deplendi 
voluntate.  Pulsus  paululum  acceleratur;  lin¬ 
guam  (mane  praesertim)  albidae  tegunt  sordes  ;  si¬ 
tis  multa,  nulla  tamen  vespertina  febris  exacerba¬ 
tio  ;  nec  hectiei  in  genis  rubores ;  contra  languet 
vultus,  faciesque  pallet.  iEgro,  per  primos  morbi 
gradus,  solitis  muneribus  vacare  licet,  at  post  fa¬ 
tigationem,  de  constrictione  quadam  et  dolore 
aculeato,  abdomen  transverse  inter  ossa  ilia  laces¬ 
sentibus,  conqueritur.  Hsec  signa  per  plures 
menses,  parum  aucta  vel  mutata,  permanebunt. 
Alvus  interea  nonnunquam  regularis,  ssepius  ta¬ 
men  constricta.  Nulla  cutis  abdominis,  ut  in 
acuta,  tensio ;  e  contra,  cutis  et  musculi  abdomi- 

Bales  laxe  peritonaeo  incumbunt  :  quod,  cum  pre¬ 
muntur,  sensum  tangenti  efficit,  quasi  firma  in 
situ  peritonaei  subtendatur  ligatura  (quam  altam 
tensionem  et  in  acuta  digitus  expertus  optime 
percipere  potest).  Constrictionem  magis  luget 
aegrotans  quam  dolorem ;  quae  cum  ex  conges¬ 
tione  quoque  in  intestinis  multum  augetur,  sola- 
tium  quod  his  depletis  accepit,  facit  ut  omnia 
quae  urgeant  pigro  ventri  referrat,  ad  quem  levan¬ 
dum  conatus  omnes,  ut  plurimum,  confert.  Re¬ 
solvitur  nonnunquam  inflammatio,  ejecto  fluido, 
quod  ascitem,  et  sic  mortem,  inducat.  Glandulae 
mesentericae  saepissime  in  hoc  morbo  tumidae  sunt, 
sed  non  suppurant,  nec  caseum  quod  continent. 
Inflammationem  a  glandulis  hisce  mesentericis 
ad  peritonaeum  extendi  verisimillimum  videtur, 
primum  ab  indiciis  admodum  diversis  quae  glan¬ 
dulas  has  idiopathice  affectas  commonstrent,  dein¬ 
de,  quod  in  quibusdam  hujus  affectionis  exemplis, 
a  tumore  integrae  sunt  repertae. 

\.l  ,,  :  -  v  ';-  -•iv.i?  .§.timri3  o?98  ouma 

Sectio  Cadaveris. — Qui  Acuta  Peritonitide 
pereunt  eorum  corpora  incisa,  peritonaeum  osten¬ 
dunt  praeter  naturam  densatum,  flaccidum  et  opa¬ 
cum,  summeque  vasculare,  utpote  confertum  vasis 

plurimis  et  tenuissimis,  quae  sanguinem  flori¬ 
dum  habent.  Saepe  ventriculus  intestinaque  ad 
magnitudinem  enormem  aere  incluso  distendun¬ 
tur  ;  aliquando  tamen  aer  hicce  abest.  Musculi 
abdominales  nullum  inflammationis  in  se  diffusae 
indicium  praebent,  cum  peritonaei  inflammati  pars 
ab  eis  separata  sit ;  sed  nonnunquam  invenitur, 
quae  non  in  tunicam  modo  muscularem  intestino¬ 
rum,  sed  et  in  membranam  villosam  penetraverit, 
cum  peritonaeum  intestinale  inflammatio  oecupas- 
set.  Cum  inflammatio  levis  est,  et  peritonaeum  in¬ 
testinale  afficit,  latas  efficit  superficies,  quae  intes¬ 
tinorum  cursum  sequuntur.  In  hoc  casu,  tunicae 
non  solito  densiores ;  cum  sit  inflammatio  ipso  pe* 
ritonaeo  propria.  At  ubi  inflammatio  magna  est, 
multo  densiora  sunt  intestina,  cum  ex  sanguinis  in 
vasculis  accumulatione,  tum  ex  fluidorum  in  ipsa 
intestina,  propter  actionem  vehementer  inflamma¬ 
toriam  vasorum,  extravasatione.  In  cavo  abdo¬ 
mine  plus  minusve  fluidi  reperitur,  cui  color  est, 
nunc  sero  similis,  nunc  subfuscus,  lymphae  coagu¬ 
latae  particulis  pureque  immixtus,  quae  turbidum 
faciunt.  Lymphae  fluidique  quantitas  nonnun¬ 
quam  major  quam  pro  gradu  inflammationis.  In 
quibusdam  pro  sero  midtum  puris  invenitur. 

Mesenterium  et  mesocolon  multo  quam  in  statu 
naturali  densiora.  Omentum  quoque  multum 
mutatur,  saepe  inspissatur,  et  mole  circumscripta, 
secundum  magnam  ventriculi  curvaturam,  jacet. 
In  multis  locis  ejicitur  stratum  substantiae*  colore 
subflavo,  pulpaeque  similis,  quae  varias  viscerum 
■partes  conglutinat.  Videtur  esse  lympham  co¬ 
agulatam,  et  modo  tenuis  est,  modo  non  minima 
spissitudine.  In  eis,  qui  per  aliquod  temporis 
morbo  chronico  laboraverint,  lympha  coagulata, 
quae  ejecta  fuerat,  in  membranam  translu centem 
mutata,  intestinorum  convolutiones  nonnunquam 
in  molem  unam  per  morbum  confunduntur.  Mem¬ 
brana  haec  potest  sensim,  ex  viscerum  inter  se 
motione,  elongari,  ut  paulum  molestiae  tandem 
faciat.  Peritonaeum  omnino  opacum  invenitur, 
admodum  quoque  densum,  et  vi  resiliendi  desti¬ 
tutum.  Post  formam  acutam  adsunt  nonnun¬ 
quam  gangraenae  signa,  ut  saepius  post  inflamma¬ 
tionem  e  vulnere  quam  ex  alia  quacunque  causa 
videntur. 

Causas. — -Hic  morbus  originem  saepe  trahit 
ab  operationibus  chirurgicis,  vulneribusve  aliis, 
praesertim  quae  lacerant,  abdomini  illatis.  Hunc 

quoque  creat  frigus  cum  humore  conjunctum, 
utique  si  pedibus  sit  admotum,  vel  siquis,  corpo¬ 
re  calido,  subito  se  frigori  objiciat.  Animi  per¬ 
turbationes,  eruptiones  e  cute  repulsae,  morborum 
aliorum  translatio,  multaeque  praeterea  causae,  hoc 
malum  efficere  valent.  In  quibusdam  inflamma¬ 
tio  jecur  primo,  vel  intestina,  vel  ventriculum  af¬ 
ficit;  at  postea  peritonaeum,  praecipue  et  gravissime 
aggreditur. 

Diagnosis.— Hepatitis  Acuta,  Gastritis,  Co¬ 
lica  Pictonum,  et  musculorum  abdominalium  af¬ 
fectio  spasmodica,  quae  in  tetano  incidit,  signis 
sibi  propriis  sic  notantur,  ut  non  opus  sit  plura 
dicam.  Inter  Peritonitidem  et  Enteritidem, 
(quae  idem  esse  vitium  nonnulli  putant),  non  tam 
facile  discrimen,  etsi  multum  inter  se  differant. 
Quarum  tamen  illa  adesse  cognoscitur,  cum  dolor 
permaneat,  et  ex  pressura  multum  augetur,  prius¬ 
quam  tensionis  aliquid  extiterit;  cum  non  ad  al¬ 
vum  dejiciendam  excitet ;  nec,  ventre  exonerato, 
imminuatur.  Dolor  circa  umbilicum,  vehemens, 
torquens,  et  pungens,  una  cum  constipatione  vo¬ 
mituque,  Enteritidem  distinguunt.  Inflamma¬ 
tione  membranae  viscerum  mucosae,  suae  notae 

sat  superque  discriminant,  inter  eam  et  Peritoni- 
tidem  Chronicam. 


Prognosis. — Haec  signa  optima  quaeque  spe¬ 
rare  suadent ;  si  teneritas  et  dolor  abdominis  sen¬ 
sum  minuantur,  et  pressura  manus  minori  cum 
molestia  ferri  possit ;  si  pulsus  minus  frequens  et 
parvus,  vultus  spiritusque  magis  naturales ;  si  uri¬ 
na  sedimentum  abunde  deponat ;  si  erectus  stare 
facilius  queat,  et  alvus  scienti  dejiceatur.  At  in¬ 
faustum  est,  cum  symptomatum  gravitas  augetur, 
et  cum  rigores,  et  quasi  ponderis  in  'abdomine 
sensus  incidunt,  quae  res  pus  moveri  indicant. 
Gangraena  mortis  haud  fallax  nuntia.  Sed  hujus 
indicia,  antea  memorata,  supervacuum  esset  nunc 
repetere. 

Curatio. — Ut  morbi  impetum  sustineamus, 
sanguinis  emissioni,  et  generali  et  locali,  maxime 
fidendum.  In  hoc  primo  gradu,  sanguinis  unciae 
sexdecim,  viginti,  vel  triginta,  statim,  et  pleno 
rivo,  abducendae ;  ratione  gravitatis  symptomatum 
habita,  ut  etiam  aetatis  aegri,  habitusque  corporis. 
Haec  evacuatio,  si  necesse  fit,  repeti  debet,  brevi¬ 
bus  spatiis  intermissis,  prae  viribus  aegrotantis,  et, 

ante  omnia  magnitudine  doloris,  tensionisque  abdo¬ 
minis,  et  teneritatis  quae  ex  pressura  existit.  Cum 
dolor  paululum  scalpello  sedatus  sit,  multum  pro¬ 
derit  hirudines  abdomini  imponere ;  et  in  gravibus 
exemplis  si  boni  aliquid  ex  iis  speretur,  satis  mag¬ 
na  multitudine  utendum,  a  sexaginta  ad  octogin¬ 
ta  imponendae  sunt,  si  omne,  quod  ex  iis  est,  benefi¬ 
cium  velimus  ;  nec  unquam  pauciores  quadragin¬ 
ta.  Cum  hirudines  sanguinis  repletae  exciderint, 
balneum  calidum  aut  fomenta  calida  plurimum 
proficient.  Damno,  quod  in  corporis  habitu  ef- 
ficerat  inflammatio  localis  sic,  magna  ex  parte, 
amoto,  cumque  morbus,  ad  statum  pervenerit  af¬ 
fectioni  simplici  et  locali  propriorem,  vesicatorium 
magnum  abdomini  optime  imponitur.  Dum  his 
solatium  maxime  adducturis  incumbamus,  medi¬ 
cinae  internae  non  debent  praetermitti.  Quod  ad 
nos  attinet,  primum  opus  est,  ut  primae  viae  exo¬ 
nerentur,  quod  ut  quam  minima  irritatione  fiat, 
drachmae  sex  septemve  Olei  Ricini,  ex  aqua  Men¬ 
thae  piperitae  dari  possunt,  simulque  enema  emol¬ 
liens  vel  catharticum  exhiberi,  vel  circiter  grana  sex 
calomelanos  per  se.  Sales  purgantes  parce  et  sae¬ 
pius  adhibiti,  horum  medicamentorum  actioni  opi- 
tulqndo,  et  fluidorum  ab  inflammationis  sede  de- 

cessum,  auctamque  ideo,  in  superiorem  partem 
canalis  intestinalis,  secretionem  efficiendo,  pluri¬ 
mum  saepe  proficiunt.  Ob  nauseam  vomitumque 
quae  nonnunquam  adsunt,  saepe  difficillimum  est 
medicamenta  invenire  quae  in  ventriculo  retinean¬ 
tur.  Tum  haustus  salini  effervescentes  (quibus 
guttas  paucas  Tincturae  Opii  addere  licet)  quam 
minima  magnitudine  adhibiti,  in  quibusdam  utiles 
erunt,  aut  granum  plusve  opii  solidi  dare  licet, 
sequentibus  vel  comitantibus,  quae  jam  memora¬ 
vimus  medicamenta  purgantia.  Potiones  ex  mu- 
cilagine  quoque  laudantur.  Nonnunquam  medi¬ 
cinae  valde  fastiditae  (exempli  gratia,  infusum 
Sennae  cum  Sulphate  Magnesiae)  in  ventriculo  re¬ 
tinentur,  gustui  jucundiora  rejiciuntur  :  at,  in  ta¬ 
libus  forte,  calomelos  (quod,  cum  opio  conjunc¬ 
tum,  in  hac  et  aliis  inflammationibus  internis 
maximam  laudem  obtinuit)  parce  et  saepius  ad- 
sumptum,  omnium  forsitan  optime  permanebit  : 
nam  ex  parva,  qua  adhiberi  potest,  quantitate, 
minus  aptum  videtur  ad  vomitum  excitandum. 
Praeterea,  haud  veri  dissimile  videtur,  hanc  com- 
binationem  in  his  morbis  proprias  quasdam  et 
specificas  uti  dicunt,  exercere  virtutes,  praesertim 
cum  os  afficiat.  Enemata  emollientia  saepius  per 
morbi  cursum  exhibita  multum  caeteris  medicinis 

opitulantur,  nec  raro  vomitum  cohibent,  cum  om¬ 
nia  medicamenta  ore  sumpta  frustra  fuerint.  Prae¬ 
ter  effectum  purgantem,  inflammata  quoque  in- 
terne  fomentant.  Sed,  ut  in  gravibus  exemplis 
proficiant,  magna  mole  dari,  et  in  singulis  horis 
repeti,  debent.  Aquam  frigidam  abdomini  adhi¬ 
bitam,  et  forma  enematis,  quidam  summis  laudi¬ 
bus  extulerunt,  at  non  frequentem  usum  obtinuit. 
Ut  ad  corporis  superficiem  determinatio  fluido¬ 


rum  fiat,  et  diaphoresis  sustineatur,  apta  ad  id 
medicamenta  nunc  adhibenda ;  et  misturas  Cam- 
phorae  cochleare  amplum  plusve  subinde  datum, 
saepe  actionem  eorum  promovet ;  at,  ubi  Calome- 
lane  cum  Opio  conjuncto,  cujus  supra  mentionem 


fecimus,  usi  sumus,  his  medicamentis  proxime 
memoratis  opus  non  erit ;  haec  enim  combinatio 
plurimum  in  diaphorese  sustinenda,  valere  reperi- 
tur.  Oleum  Terebinthinae  in  portionibus  unciae 
aut  plures,  laudem  accepit,  at  in  puerperarum  pe¬ 
ritonitide  utilius  est ;  qui  morbus,  ob  debilitatem 
quae  eum  comitatur,  et  cujus  affectio  abdominis 
non  est  nisi  indicium,  propriam  sibi  exigit  cura¬ 
tionem.  Sub  morbi  finem,  si  magna  existat  de¬ 
bilitas,  cinchona  vinumque  exhiberi  debent,  et 
quae,  ex  casu  aliquo,  inciderint  symptomata,  cura¬ 
tione,  quam  indicent,  amovenda.  Diarrhoea,  si 

acciderit  non  gravis,  medicamentis  haud  temeran¬ 
da.  i£gri  vires  cibo  levi  et  nutriente  sustinen¬ 
dae  ;  atque,  cum  opus  sit,  laxantia  adhibenda.  Pe¬ 
ritonitidis  chronicae,  quae  nonnunquam  acutae  suc¬ 
cedit,  curatio  in  hoc  posita  est,  ut  aeger  cibo  ani¬ 
mali,  potuque  fermentato,  omnino  prohibeatur,  et 
lacte  tantum  herbisque  vescatur ;  et  ut  semel  aut 
bis  in  hebdomade,  sanguinis  unciae  sex  vel  octo 
emittantur.  Quae  detractio  vel  generalis  esse  po¬ 
test  vel  localis,  quarum  illa  utendum  est,  si  cor¬ 
poris  habitus  multum  laborare  videatur ;  hac,  si 
morbus  localis  constitutionem  parum  turbaverit. 
Alvi  modica  laxitas  conservanda,  medicamentis 
leniter  purgantibus,  quale  est  Sulphas  Magnesiae, 
parce  et  saepius  exhibita.  In  quibusdam,  vesica- 
toria  subinde  abdomini,  post  brevia  intervalla, 
imposita,  multum  profuerint.  Morbus  hic  quip¬ 
pe  qui  sensim  prorepens,  corporis  habitum  insi¬ 
diose  subruat,  tardeque  sanescens,  multis,  inter 

curandum,  casibus  objiciat,  plurimum  in  se  peri¬ 
culi  habet,  et  etiam  cum  indicia  sunt  gratissima, 

semper  timendum  est,  ne  in  pejus  relabatur ;  et 
saepe  in  Ascite  terminatur.  In  exemplis  quibus¬ 
dam,  hydrargyro  sic  adbibito,  ut  os  afficeret,  utili¬ 
tate  haud  caruit. 

